SET ปิดเช้าพุ่งแรง 17 จุด เก็งงบฯบจ.สดใส-ราคาน้ำมันฟื้นตัว แวลู่หนาแน่น 5.26 หมื่นลบ.
SET ปิดเช้าพุ่งแรง 17 จุด เก็งงบฯบจ.สดใส-ราคาน้ำมันฟื้นตัว แวลู่หนาแน่น 5.26 หมื่นลบ. โดยดัชนีช่วงเช้าปิดที่ระดับ 1,576.09 จุด เพิ่มขึ้น 16.86 จุด หรือ 1.08% มูลค่าการซื้อขาย 5.26 หมื่นล้านบาท
28 เม.ย. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,576.09 จุด เพิ่มขึ้น 16.86 จุด หรือ 1.08% มูลค่าการซื้อขาย 5.26 หมื่นล้านบาท
10 หุ้นดันดัชนีเช้านี้

ด้านนักวิเคราะห์ระบุว่าตลาดหุ้นไทยเช้านี้ปรับตัวขึ้นได้ค่อนข้างดี แม้ Sentiment จากนอกประเทศจะไม่ได้เกื้อหนุนมาก แต่ได้แรงหนุนจากหุ้นในกลุ่มสินค้าโภคภัณฑ์ (Commodity) ที่ปรับตัวขึ้นมา จากการคาดการณ์ผลประกอบการจะออกมาดี หลังจาก SCGP มีงบฯออกมาดี ทำให้มีการเก็งงบ SCC ต่อ และยังได้แรงหนุนจากหุ้นในกลุ่มปิโตรเคมีด้วย หลังจากราคาน้ำมันค่อย ๆ ฟื้นตัว อีกทั้งราคาสินค้าโภคภัณฑ์ก็ยังทรงตัวสูง
ขณะที่หุ้น AOT ก็ยังฟื้นตัวกลับขึ้นมาได้ ส่วนหุ้นกลุ่มท่องเที่ยวก็ดูดีขึ้นหลังจากจำนวนผู้ติดเชื้อโควิด-19 ในประเทศมีทิศทางทรงตัว และกลุ่มเหล็กฟื้นด้วยหลังวานนี้ปรับตัวลงไปมากตจากที่นายกรัฐมนตรีสั่งให้แก้ปัญหาราคาเหล็กพุ่งเกรงจะกระทบต้นทุนของผู้ประกอบการอุตสาหกรรมต่าง ๆ
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบในกรอบแคบ โดยต่างรอดูผลการประชุมธนาคารกลางสหรัฐฯ (เฟด) และรอการทยอยประกาศผลประกอบการของบริษัทจดทะเบียนในแต่ละตลาด
สำหรับแนวโน้มการลงทุนในช่วงบ่ายนี้ คาดว่า ตลาดฯคงจะยังแกว่งในกรอบแคบ โดยให้แนวรับ 1,568-1,565 จุด ส่วนแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ASW     มูลค่าการซื้อขาย   3,274.65 ล้านบาท  ปิดที่  11.00 บาท เพิ่มขึ้น  1.18 บาท
GUNKUL  มูลค่าการซื้อขาย   1,726.96 ล้านบาท  ปิดที่   4.08 บาท เพิ่มขึ้น  0.16 บาท
IVL     มูลค่าการซื้อขาย   1,547.88 ล้านบาท  ปิดที่  47.50 บาท เพิ่มขึ้น  2.25 บาท
KBANK   มูลค่าการซื้อขาย   1,456.60 ล้านบาท  ปิดที่ 131.50 บาท เพิ่มขึ้น  0.50 บาท
SCGP    มูลค่าการซื้อขาย   1,376.94 ล้านบาท  ปิดที่  53.50 บาท เพิ่มขึ้น  1.25 บาท